CELEX: 32014D0269
Language: sl
Date: 2014-05-06 00:00:00
Title: 2014/269/EU: Izvedbeni sklep Sveta z dne 6. maja 2014 o spremembi Sklepa 2009/935/PNZ glede seznama tretjih držav in organizacij, s katerimi Europol sklene sporazume

13.5.2014   
            
            
               SL
            
            
               Uradni list Evropske unije
            
            
               L 138/104
            
         IZVEDBENI SKLEP SVETA
   z dne 6. maja 2014
   o spremembi Sklepa 2009/935/PNZ glede seznama tretjih držav in organizacij, s katerimi Europol sklene sporazume
   
      (2014/269/EU)
   
   SVET EVROPSKE UNIJE JE –
   ob upoštevanju Sklepa Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (1) in zlasti točke (a) člena 26(1) Sklepa,
   ob upoštevanju Sklepa Sveta 2009/934/PNZ z dne 30. novembra 2009 o sprejetju izvedbenih pravil, ki urejajo odnose Europola s partnerji, vključno z izmenjavo osebnih podatkov in tajnih informacij (2), in zlasti členov 5 in 6 Sklepa,
   ob upoštevanju naslednjega:
   
               (1)
            
            
               Svet je 30. novembra 2009 sprejel Sklep 2009/935/PNZ (3).
            
         
               (2)
            
            
               Ker je določitev seznama tretjih držav in organizacij, s katerimi Europol sklene sporazume, iz točke (a) člena 26(1) Sklepa 2009/371/PNZ (v nadaljnjem besedilu: seznam) povezana z zunanjimi odnosi Unije in njenih držav članic, se z navedeno točko na Svet prenese izvedbeno pooblastilo za določitev seznama. Seznam je na podlagi s sklepov 2009/371/PNZ in 2009/935/PNZ naveden v Prilogi k Sklepu 2009/935/PNZ.
            
         
               (3)
            
            
               Upravni odbor Europola seznam po potrebi pregleda in se odloči, ali bo Svetu predlagal spremembe seznama.
            
         
               (4)
            
            
               Upravni odbor Europola je na seji 3. in 4. oktobra 2012 sklenil Svetu priporočiti, naj na seznam doda določene tretje države, in opredelil, zakaj je to z operativnega vidika potrebno, da se s temi tretjimi državami sklenejo sporazumi o sodelovanju.
            
         
               (5)
            
            
               Glede na zaveze v okviru vzhodnega partnerstva, vzpostavljenega leta 2009, parafiranje pridružitvenega sporazuma med Evropsko unijo in Gruzijo novembra 2013, pridružitveni načrt EU-Gruzija ter akcijski načrt za liberalizacijo vizumskega režima EU-Gruzija je zelo pomembno, da Europol začne postopek za sklenitev sporazuma o sodelovanju in pri tem da prednost Gruziji.
            
         
               (6)
            
            
               Sklep 2009/935/PNZ bi bilo zato treba ustrezno spremeniti.
            
         
               (7)
            
            
               Svet je 19. decembra 2012 sklenil, da se bo posvetoval z Evropskim parlamentom, slednji pa je po posvetovanju dal mnenje (4) –
            
         SPREJEL NASLEDNJI SKLEP:
   Člen 1
   V točki 1 Priloge k Sklepu 2009/935/PNZ se vstavijo naslednji vnosi:
   
               —
            
            
               Brazilija
            
         
               —
            
            
               Gruzija
            
         
               —
            
            
               Mehika
            
         
               —
            
            
               Združeni arabski emirati.
            
         Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 6. maja 2014
      
         
            Za Svet
         
         
            Predsednik
         
         G. STOURNARAS
      
   
   
      (1)  UL L 121, 15.5.2009, str. 37.
   
      (2)  UL L 325, 11.12.2009, str. 6.
   
      (3)  Sklep Sveta 2009/935/PNZ z dne 30. novembra 2009 o določitvi seznama tretjih držav in organizacij, s katerimi Europol sklene sporazume (UL L 325, 11.12.2009, str. 12).
   
      (4)  Mnenje z dne 20. novembra 2013 (še ni objavljeno v Uradnem listu).